《卜算子慢》
五代·钟辐

桃花院落，烟重露寒，寂寞禁烟晴昼。风拂珠帘，
还记去年时候。惜春心，不喜闲窗绣。倚屏山，
和衣睡觉。醺醺暗消残酒¤
独倚危阑久。把玉笋偷弹，黛蛾轻斗。一点相思，
万般自家甘受。抽金钗， 欲买丹青手。
写别来，容颜寄与，使知人清瘦。

作者简介：钟辐，五代后周时金陵（今南京）人。有才学，气豪体傲。樊若水女，才质双盛，爱辐之才，结为夫妻。后周时至洛阳应诏试，中甲科第二，得意不还。一夕，梦其妻诗，怨颇深，辐怀愧答一诗曰：“还吴东下过蒲城，楼上清风酒半醒。想得到家春欲暮，海棠千树欲凋零。”后归家，则妻已亡数月，遂不仕，隐居钟山著书守道，寿八十余。